Ehdotus: neuvoston asetus yhteisön syrjäisimmille alueille rekisteröityjen kalastuslaivastojen hallinnoinnista annetun asetuksen (EY) N:o 639/2004 muuttamisesta /* KOM/2008/0444 lopull. - CNS 2008/0138 */





[pic] | EUROOPAN YHTEISÖJEN KOMISSIO | Bryssel 9.7.2008 KOM(2008) 444 lopullinen 2008/0138 (CNS) Ehdotus: NEUVOSTON ASETUS yhteisön syrjäisimmille alueille rekisteröityjen kalastuslaivastojen hallinnoinnista annetun asetuksen (EY) N:o 639/2004 muuttamisesta (komission esittämä) PERUSTELUT 1) EHDOTUKSEN TAUSTA - 110Ehdotuksen perusteet ja tavoitteet Yhteisön syrjäisimmille alueille rekisteröityjen kalastuslaivastojen hallinnoinnista 30 päivänä maaliskuuta 2004 annetussa neuvoston asetuksessa (EY) N:o 639/2004 vahvistetaan poikkeuksia, jotka liittyvät elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun neuvoston asetuksen (EY) N:o 2371/2002 13 artiklassa säädettyihin laivastoon lisäämistä ja laivastosta poistoa koskeviin järjestelyihin ja kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetussa asetuksessa (EY) N:o 2792/1999 säädettyyn julkisen tuen myöntämistä laivaston uudenaikaistamiseen tai uusimiseen koskevaan kieltoon. Näiden poikkeusten voimassaoloa jatkettiin vuodella sen jälkeen, kun neuvosto oli 19 päivänä kesäkuuta 2006 päässyt poliittiseen yhteisymmärrykseen Euroopan kalatalousrahastosta. Koska komission säädös, jonka nojalla asianomaisten jäsenvaltioiden sallittiin myöntää valtiontukea, annettiin kuitenkin myöhäisessä vaiheessa, ja koska telakoiden kapasiteetti on rajallinen, on mahdotonta noudattaa asetuksessa (EY) N:o 639/2004 31 päiväksi joulukuuta 2008 vahvistettua määräaikaa, johon mennessä uusimiseen myönnettävää valtiontukea saavat kalastusalukset on lisättävä laivastoon. Tämän ehdotuksen tarkoituksena on jatkaa määräaikaa yhdellä vuodella, jotta asianomaiset jäsenvaltiot voisivat panna täysimääräisesti täytäntöön vuonna 2006 saavutetun yhteisymmärryksen. - 120Yleinen tausta Laivastojen hallintoon liittyvät erityisjärjestelyt syrjäisimmillä alueilla johtuvat kyseisten alueiden erityisestä rakenteellisesta, sosiaalisesta ja taloudellisesta tilanteesta yhteisön tasolla. Syrjäisimpien alueiden erityisluonne tunnustetaan perustamissopimuksen 299 artiklan 2 kohdassa. - 130Ehdotuksen soveltamisalaa koskeva nykyinen sääntely Syrjäisimpien alueiden kalastuslaivastoja hallinnoidaan 30 päivänä maaliskuuta 2004 annetulla neuvoston asetuksella (EY) N:o 639/2004 ja neuvoston asetuksen (EY) N:o 639/2004 soveltamista koskevista yksityiskohtaisista säännöistä 9 päivänä joulukuuta 2004 annetulla komission asetuksella (EY) N:o 2104/2004. - 141Yhdenmukaisuus unionin muiden politiikkojen ja tavoitteiden kanssa Ei sovelleta 2) ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI - Asianomaisten osapuolten kuuleminen Asianomaisten jäsenvaltioiden kanssa käyty kirjeenvaihto sai komission yksiköt kiinnittämään huomiota tähän ongelmaan. 212 - Asiantuntijalausunnot 229Ulkoisia asiantuntijoita ei tarvittu.230 - Vaikutusten arviointi Koska ehdotuksen soveltamisala on erittäin rajoitettu, vaikutusten arviointia ei tarvittu. 3) EHDOTUKSEN OIKEUDELLISET NÄKÖKOHDAT305 - Tiivistelmä ehdotetuista toimista Määräajan jatkaminen julkisella tuella tapahtuvan alusten uusimisen tai uudenaikaistamisen edellyttämän ylimääräisen kalastuskapasiteetin lisäämiseksi laivastoon.310 - Oikeusperusta Perustamissopimuksen 37 artikla ja 299 artiklan 2 kohta329 - Toissijaisuusperiaate Ehdotus kuuluu yhteisön yksinomaiseen toimivaltaan. Sen vuoksi toissijaisuusperiaatetta ei noudateta. - Suhteellisuusperiaate Ehdotus on suhteellisuusperiaatteen mukainen seuraavista syistä:331 Ei sovelleta - Säädöstyypin valinta Ehdotettu säädös: asetus olemassa olevan säädöksen muuttamisesta Muut vaihtoehdot eivät soveltuisi seuraavista syistä: Ei sovelleta 4) TALOUSARVIOVAIKUTUKSET Ehdotuksella ei ole vaikutusta yhteisön talousarvioon. 2008/0138 (CNS) Ehdotus: NEUVOSTON ASETUS yhteisön syrjäisimmille alueille rekisteröityjen kalastuslaivastojen hallinnoinnista annetun asetuksen (EY) N:o 639/2004 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan ja 299 artiklan 2 kohdan, ottaa huomioon komission ehdotuksen[1], ottaa huomioon Euroopan parlamentin lausunnon[2], sekä katsoo seuraavaa: (1) Yhteisön syrjäisimmille alueille rekisteröityjen kalastuslaivastojen hallinnoinnista 30 päivänä maaliskuuta 2004 annetussa neuvoston asetuksessa (EY) N:o 639/2004[3] sallitaan mahdollisuus poiketa elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002[4] 13 artiklan säännöksistä. Mainitussa artiklassa säädetään yleisistä järjestelyistä alusten laivastoon lisäysten ja laivastosta poistojen hoitamiseksi. (2) Asetuksen (EY) N:o 639/2004 2 artiklan 5 kohdassa vahvistetaan uudistamista varten julkista tukea saaneisiin kalastusaluksiin laivastoon lisäysten ja laivastosta poistojen järjestelyn osalta sovellettavan poikkeuksen voimassaoloaika. Kyseiseksi määräajaksi vahvistettiin alun perin 31 päivä joulukuuta 2007, ja sitä jatkettiin 31 päivään joulukuuta 2008 sen jälkeen, kun neuvosto oli 19 päivänä kesäkuuta 2006 päässyt poliittiseen yhteisymmärrykseen Euroopan kalatalousrahastosta. (3) Komission asiakirja, jonka nojalla asianomaisille jäsenvaltioille sallitaan valtiontuen myöntäminen[5], hyväksyttiin suunniteltua myöhemmin. Asianomaisten telakoiden rajoitetun kapasiteetin vuoksi neuvostossa 19 päivänä kesäkuuta 2006 saavutetun poliittisen yhteisymmärryksen täysimääräinen täytäntöönpano ennen 31 päivää joulukuuta 2008 ei ole mahdollista. (4) Sen vuoksi on aiheellista jatkaa yhdellä vuodella asetuksen (EY) N:o 639/2004 2 artiklan 5 kohdassa säädettyä poikkeuksen soveltamisen määräaikaa. (5) Sen vuoksi asetusta (EY) N:o 639/2004 olisi muutettava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 639/2004 2 artiklan 5 kohdassa päivämäärä ”31 päivään joulukuuta 2008” päivämäärällä ”31 päivään joulukuuta 2009”. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL C , , s. . [2] EUVL C , , s. . [3] EUVL L 102, 7.4.2004, s. 9, asetus sellaisena kuin se on viimeksi muutettuna asetuksella (EY) N:o 1646/2006 (EUVL L 309, 9.11.2006, s. 1). [4] EYVL L 358, 31.12.2002, s. 59, asetus sellaisena kuin se on muutettuna asetuksella (EY) N:o 865/2007 (EUVL L 192, 24.7.2007, s. 1). [5] Suuntaviivat kalastus- ja vesiviljelyalan valtiontukien tarkastelemista varten (EUVL C 84, 3.4.2008, s. 10).